Le mali ebangwayo kuthiwa ikhishwe ngosuku le nhlangano kaQavile Duma, iSingle Ladies, yenze inkonzo yokuvala unyaka khona eMlaza ngoMgqibelo esiphuma kuwona.
Kubikwa ukuthi kule nkonzo kukhishwe imali “kwahlatshiswa” ngayo uMphostoli Lungi Nyathi obelekelela ngesikhathi kuhlelwa lo mcimbi.
UDuma uthi uqale ukwazi uMphostoli Nyathi kuFacebook, nguyena umphostoli ozethule kuyena wamtshela ukuthi uyafisa ukumlekelela kulo mcimbi abewenzile.
Uthi baqale lapho ukwazana wamthembisa nokuthi uzofika nosomabhizinisi abazoxhasa lo mcimbi njengoba ubuhlanganisa nenkonzo phakathi.
"Ngesikhathi uMphostoli Nyathi eqala ukukhuluma nami kuFacebook, ungitshele ukuthi uzwile ngenkonzo yokuvala unyaka ebengiyihlelela umhlaka-16 Disemba. Ngenxa yokuthi siyabadinga abaxhasi njengenhlangano, ngivumile ukuba abeyingxenye yale nkonzo ngoba siyaye siqoqe nemali ezosiza izingane ezingenawo umfaniswano wesikole ngonyaka olandelayo.
"Ungitshele ukuthi uzofika nosomabhizinisi abazonikela ngo-R500 umuntu ngamunye, afike nokudla azonikela ngakho kubantu. Sihlelile konke ngaya nasemsakazweni womphakathi ngabatshela ngalokhu, ngabiza wonke amalunga enhlangano ngawachazela ngalezi zindaba ezimnandi.
"Kuthe ngelanga lomcimbi, wafika ehamba nomunye umuntu wesilisa ogxile ezinkulumeni ezakhayo. Ukhiphe u-R800 wangitshela ukuthi mangithenge inyama ukuze sizophekela abantu abahambele inkonzo," kusho uDuma.
Uthi uqale ukuzwa ngaye emsakazweni wabe esexhumana naye ngoba enenhloso yokumsiza.
"Into efike yangixaka ngaye wukuthi ubehlala engifuna imali, kangangoba uze wangithumelela inombolo yakhe ye-akhawunti yasebhange ethi ufuna ukuyokwenza isimemezelo emsakazweni.
"Ngisho ngelanga lomcimbi ungifune imali ethi kuzoshoda inyama, ngakhipha u-R800.
Le mali akhuluma ngayo athi ngiyithathile, ngiyiqoqelwe ngamalunga ebandla ngoba ethi ayangamukelisa athi ngifake uphethiloli njengoba konke ebengikwenza bengisebenzisa imali yami futhi ngingabheke luthu ngalokho," kusho yena.
Uthi naye unikelile ngoba kujwayele ukwenzeka uma kuyinkonzo enjengalena.
UJoshua Zitha naye obesenkonzweni, uthi yena ucelwe nguMphostoli Nyathi ukuba amuqoqele umnikelo njengoba ubelekelela ukuba kuhlelwe lo mcimbi.
"Mina engikwaziyo ukuthi ngicelwe ukuba ngibe yingxenye yomncimbi, uMphostoli Nyathi ngokwazi kwami nguyena obelekela uDuma ngokuhlela umcimbi njengoba yena ubengenayo imali.
"Ngelanga lomcimbi, ngicelwe nguMphostoli Nyathi ukuba ngiqoqe imali ukuze ezokwazi ukufaka uphethiloli. Kuleyo mali unginikeze u-R100 ukuze nami ngizokwazi ukugibela. Uma ngingaphosisi imali esiyiqoqile wu-R600 kuphela," kusho uZitha.
Owesifazane wase-Eastern Cape kanye nabantu ababili ayesebenzisana nabo bagwethswe udilikajele ngemuva kokulahlwa yicala lokubulala umyeni wakhe.
INkantolo yesiFunda yaseNtuzuma igwebe owesilisa iminyaka engu-33 ebhadla ejele ngezinsolo zokubulala owayeyingonduso yakhe ngo-2013, kusho amaphoyisa aKwaZulu-Natal.
Ezi-emailwe ukuzedlula zonke
© 2018 24.com. Onke amalungelo agodliwe.